На вниманието на студентите от специалност „Счетоводство и контрол”, трети курс

ОТНОСНО: Провеждане на практическо обучение на студенти от специалност „Счетоводство и контрол“ при Икономически университет – Варна.

В отговор на отправено запитване от ръководството на катедра „Счетоводна отчетност” относно провеждане на практическо обучение на студенти от специалност „Счетоводство и контрол" при Икономически университет – Варна, от ТД на НАП – Варна е получено писмо, с което уведомява, че с влизане в сила на Наредбата за студентските стажове в държавната администрация (приета с ПМС №189/08.07.2014 г.), считано от 2015 г. ТД на НАП – Варна приема студенти единствено по реда на Наредбата.

Регистрацията и кандидатстването на студентите става чрез сайта на Министерски съвет, през Портала за студентски стажове в държавната администрация на адрес http://staj.government.bg/.

Обявите на Териториална дирекция на НАП – Варна ще са активни от 23.03.2016 г.

Кандидатстването за стажантски позиции става в периода 23 март – 17 април 2016 г., насрочване на интервюта (при нужда) и класиране са в периода 18 април – 20 май 2016 г., а стажовете се провеждат в периода 01.07 – 31.08.2016 г.

С оглед доброто сътрудничество с катедра „Счетоводна отчетност” през годините, в обявите на ТД на НАП Варна е посочено, че студентите от специалност „Счетоводство и контрол" при ИУ Варна се ползват с предимство при избора на кандидати.

**Катедра „Счетоводна отчетност“**